ভূতের আতঙ্ক, বাড়ি ছাড়া চারটি পরিবার

মালদা (হরিশ্চন্দ্রপুর):  অবিশ্বাস্য ঘটনা! চোখের সামনেই ঘরে নিজে থেকেই লেগে যাচ্ছে আগুন। ব্ল্যাক ম্যাজিক ভূতের আতঙ্কে (Ghosts Fear) মালদায় (Malda) বাড়ি ছাড়া চারটি পরিবার। মালদার হরিশ্চন্দ্রপুর থানার (Harishchandrapur Police Station) দৌলতপুর গ্রাম পঞ্চায়েতের শীতলপুর গ্রামে (Shitalpur village) । তীব্র আতঙ্ক ছড়িয়েছে এলাকায়। ভয়ে জবুথবু গোটা গ্রাম। কি কারণে এভাবে আগুন ছড়াচ্ছে তা বুঝে উঠতে পারছেন না কেউই।

অবিশ্বাস্য এই ঘটনা, না দেখলে বিশ্বাস হবে না কারোরই। ভুতুড়ে এই ঘটনার জেরে আতঙ্কে রাত জেগে প্রহর গুনছেন গ্রামের বাসিন্দারা। স্থানীয় সূত্রে জানা গিয়েছে, শনিবার সকাল থেকে এই আতঙ্ক ছড়িয়েছে এলাকায়।

স্থানীয় বাসিন্দা দিনমজুর জিয়ারুল হকের খড়ের গাদায় প্রথম আগুন লাগে। প্রথম দিকে সন্দেহ হয়, কেউ হয়তো আগুন লাগিয়ে দিয়েছে। এরপর দফায় দফায় সইবুর রহমান, মহম্মদ নুহু ও সাদিকুল হকের ঘরে থাকা আসবাত পত্রে আগুন লাগে। গত চারদিন ধরে এই ঘটনা ঘটছে বলে জানান তারা।

আরও পড়ুন: হাসপাতাল থেকে বাড়ি ফিরলেন যাদবপুরের আহত পড়ুয়া ইন্দ্রানুজ

বিষয়টি জানাজানি হতেই দূর-দূরান্ত থেকে মানুষজন ভিড় জমাতে শুরু করেন ওই গ্রামে, কেউ বলছেন ব্ল্যাক ম্যাজিক করা হয়েছে তাদের বাড়িতে আবার কেউ নিদান দিচ্ছেন ভূতের । ঘটনায় কারও কাপড় পুড়ে গিয়েছে, কারও বিছানা, মশারি ও বাক্স এমনকি ঘরের বেড়ায় আগুন লেগে পুড়ে ছাই হয়ে গিয়েছে। ঘটনার খবর পেয়ে সোমবার ঘটনাস্থলে ছুটে যান হরিশ্চন্দ্রপুর থানার পুলিশ ও ব্লক প্রশাসন।

আগুনের উৎস খোঁজার চেষ্টা করেন তাঁর। সইবুর রহমান বলেন, কি করে আগুন লাগছে কিছুই বুঝতে পারছি না। খড়ের গাদা ও বাড়ির বাক্সে থাকা কাপরে নিজে নিজেই আগুন ধরে যাচ্ছে তবে বাক্স কিছু হচ্ছে না। দিনে পাঁচ থেকে সাত বার বিক্ষিপ্ত ভাবে দফায় দফায় আগুন লাগছে। সকাল থেকে সন্ধ্যা পর্যন্ত এই রকম ঘটনা ঘটছে। রাতে আবার আগুন ছড়ায় না। আতঙ্কে বাড়ি ছেড়ে চারটি পরিবার প্রতিবেশীর বাড়িতে আশ্রয় নিয়েছে।

পশ্চিমবঙ্গ বিজ্ঞান মঞ্চের জেলা সম্পাদক মনোরঞ্জন দাস বলেন, এটা কোনও অলৌকিক ঘটনা নয়। এটি একটি প্রাকৃতিক ঘটনা। লিথিয়াম বা মিথেন গ্যাসের কারণে এই ঘটনাটি ঘটে থাকতে পারে। তবে সরজমিনে তদন্ত না করে সঠিকভাবে বিষয়টি বলা যাবে না।

দেখুন অন্য খবর: